Daniel D. este acuzat că fi aprovizionat Germania și Scandinavia cu cocaină și canabis, lumea interlopă românească cu arme și că ar fi încercat să elimine un colaborator al său din România.
Potrivit Procuraturii Generale din Frankfurt, el a fost anterior un membru de frunte Hell’s Angels pentru Costa del Sol și avea „cartierul general” în Marbella.
El se afla și la comanda Comanches MC, care a apărut din ramurile daneze ale rockerilor Satudarah și ar fi avut contacte și cu altă bandă proeminentă, Bandido.
„Are legături de familie cu România”
Bărbatul de 40 de ani deținea o companie de închiriere de mașini ca acoperire. Împotriva lui fusese emis și un mandat de arestare în România, pentru trafic de arme și tentativă de omor.
Un anchetator a declarat, pentru Bild, că„Daniel D. este cetățean german, născut în districtul Main-Kinzig, landul Hessa, dar are legături de familie cu România”.
Forțele din Grupos Operativos Especiales de Seguridad (GOES) au luat cu asalt vila lui Daniel din Benalmadena, 40 de kilometri de Marbella, pe Costa del Sol, și compania sa de rent a car.
Liderul rețelei a fost ridicat din par, ofițerii au găsit pe somieră un Glock încărcat calibrul .357 SIG 2. În geanta motocicletei Harleu lui era o macetă, care să-i fie la îndemână.
Instanța din Spania urmează să decidă dacă și când Daniel D va fi extrădat în Germania sau România. Asta poate dura până la patru ani în Spania!
Cazul lui Marius Lazăr, liderul Hell’s Angels România extrădat pentru a fi condamnat în SUA
Polițiștii de la Serviciul Investigații Criminale al Direcției Generale de Poliție a Municipiului București au anunțat, la finalul lui 2022, într-un comunicat, că l-au reținut pe Marius Lazăr, liderul filialei din România a grupării de motocicliști Hell’s Angels.
Pe numele acestuia, Curtea de Apel București a emis în 15 decembrie 2022 un mandat de arestare preventivă, în vederea extrădării către autoritățile din SUA, fiind cercetat pentru infracțiuni de criminalitate organizată, trafic internațional de droguri de mare risc și spălare de bani.
El a fost extrădat la începutul anului trecut, iar în noeimbrie 2023, Departamentul de Stat al SUA a anunțat că juriul l-a condamnat pe Lazăr pentru conspirație pentru comiterea de șantaj, pentru importul de cocaină în SUA si conspirație pentru spălare de bani. El risca o pedeapsa pe viața.
În 2020, o amplă acțiune DIICOT sprijinită de polițiști americani a dus la arestarea unor traficanți periculoși de droguri, printre ei, și liderul clubului de motocicliști Hell’s Angels București. În momentul în care a fost prins, Marius Lazăr negocia asasinarea unui rival de către membri ai rețelei din care făcea parte.
La percheziţii au fost folosite drone de supraveghere, fiind găsite într-un depozit 12 motociclete şi două autoturisme de lux, mari sume de bani, o armă letală şi 100 de grame de cocaină.
Lazăr avea în casă, în momentul în care mascații au intrat peste el, 50.000 de euro în numerar şi actele de proprietate a două imobile, reprezentând o parte din plata cantităţii de cocaină care ar fi trebuit să ajungă în România și pe care el urma să o distribuie mai departe spre Noua Zeelandă și Europa Occidentală.
Potrivit anchetei, Lazăr avea în plan să vândă și mașini blindate, arme AK-47, grenade M26, pistoale și veste antiglonț produse în Serbia.
Hell’s Angels Motorcycle Club este cel mai cunoscut club de motocicliști din lume, fondat în California, în 1948. În SUA, gruparea este catalogat de autorități drept sindicat de crimă organizată.